
Országos Pattantyús Számítógépes Nyomtatottáramkör Tervező Verseny

2025. december 11.

Versenyfeladat

Tájékoztató a versenyzők számára!

A versenyfeladat:

· Tervezze meg a mellékelt kapcsolási rajzon áramkörének nyomtatott áramköri lapját! A tervezésre 120 perc áll rendelkezésére! A rajzon feltüntetett tokozásokat be kell tartani.
· A versenyen a versenyzők számára biztosított dokumentumokon kívül más segédanyagot nem szabad használni! A kész feladatot a merevlemez C:/Verseny könyvtárába kell menteni! Ezt a könyvtárat a versenyző hozza létre!
· A panel egy „kész” mechanikába készül, ezért tartsa be a mellékelt rajzon szerepelő méreteket!
· A legfontosabb követelmény, a megtervezett NYÁK működőképessége! 
· Előnyös, ha a panel tervezése a tervezőprogrammal készült kapcsolási rajz alapján történik. 

· Megengedett a 2 oldalas nyáklap tervezése (Top és Bottom rétegek). Nem csak a vezetékezés, hanem alkatrészek is lehetnek mindkét oldalon, kivéve, ha egyes alkatrészek elhelyezésére nincs külön megkötés!
· A panel ipari előállítással készül. Az SMD alkatrészek beültetése géppel történik (SMD gyárthatóság! technikai keret 3 mm). A csatlakozók kézi forrasztással kerülnek a helyükre. A tervezésnél ezt vegye figyelembe! Tehát:
· A P1, P2, P3, P4 csatlakozó átmenőfuratos, forrszem átmérő 3x3mm, a furat átmérő 1mm legyen! Emellett elhelyezésük is kötött. Lásd a mellékletek.
· Az LS1 buzzer elhelyezése kötött! Lásd a mellékletek. 
· Megkötött méretekkel kell dolgoznia a panelrögzítő (megvezető) furatok esetében is (elhelyezés, átmérő= 5mm, furatméret=3mm)!
· A vezetékszélességek: 
· GND, VCC = 0.8mm
· LINE, NEUTRAL, TEMP_SWITCH, HEATING_PLATE illetve a kapcsolási rajzon vastag vonallal húzott vezetékek = 1mm

· Minden egyéb vezeték = 0.5mm
· Értelemszerűen a teljes hálózatra használja az előbb említett vezetékszélességeket, addig a pontig, ameddig azokat esztétikailag és funkcionálisan lehet huzalozni! A megadott vezetékszélességektől eltérni csak kisebb szélességű alkatrészlábaknál lehet (pl. IC-k)!
·  Tervezéskor figyeljen az alkatrészek elhelyezésének célszerűségére, a megtervezett áramköri lap esztétikus megjelenésére! 
A munka (verseny) végeztével a képernyőn a kész munkát a méretnyilakkal és méret-vonalakkal együtt jelenítse meg! Munkáját a verseny végén PDF formátumban is mentse el!
Értékelési szabályok: Lásd melléklet „Pontozólap_2025”

